Iroq poytaxti Bag‘dodda ikkita terakt sodir etildi. Teraktlar oqibatida umumiy hisobda 12 kishi halok bo‘ldi. Bu haqda Reuters axborot agentligi xabar bermoqda. Birinchi terakt shaharning shimolida, xavfsizlik xizmati nazorat-o‘tkazish punktida minalashtirilgan avtomobil portlatilgan. Buning oqibatida 10 kishi halok bo‘ldi. Poytaxtning janubida harbiylar kolonnasi yonida minalashtirilgan avtomobil portlatilishi oqibatida yana 2 kishi halok bo‘ldi. Politsiyaning ta’kidlashicha, qurbonlar soni yanada ko‘payishi mumkin. Ayni vaqtda ushbu teraktlar uchun hech qaysi guruh javobgarlikni o‘z zimmasiga olmagan.